એમપી શાહ મેડીકલ કોલેજ રાજ્યમાં તબીબી અભ્યાસને લઈને અગ્ર સ્થાન ધરાવે છે. દર વર્ષે અહીંથી અનેક નામી તબીબો પોતાનો અભ્યાસક્રમ પૂર્ણ કરી કેરિયરની શરૂઆત કરે છે. અહીની કોલેજમાં અભ્યાસ દરમિયાન સીનીયર વિદ્યાર્થીઓ તરફથી જુનીયર વિદ્યાર્થીઓની રેગીંગના નામે પજવણીના સમયાન્તરે બનાવો બનતા રહ્યા છે. અમુક સામે આવ્યા પણ છે. કોલેજના રેડિયોલોજી વિભાગમાં રેગિંગની ઘટનાની ફરિયાદ સામે આવતા વધુ એક વખત કોલેજ ચર્ચાના એરણે આવી છે. જામનગરની મેડીકલ કોલેજમાં રેગીંગની ઘટનાને લઈને સ્થાનિક પ્રસાસન હરકતમાં આવ્યું હતું. એન્ટી રેગીંગ રેડ્યુસ હેલ્પ લાઈન પરથી મેડીકલ કોલેજના ચીફ વોર્ડનને એક મેઈલ આવ્યો હતો. જેમાં રેડીઓલોજી વિભાગમાં સીનીયરો રેસીડેન્ટ તબીબો દ્વારા જુનીયર રેસીડેન્ટ તબીબો પર ત્રાસ ગુજારવામાં આવતો હોવાની ફરિયાદ કરવામાં આવી હતી.